Shqipëri:Përfaqësuesit ndërkombëtarë dënojnë aktet e dhunës gjatë protestave opozitare - 2004-02-08
Salzman: “Lufta politike bëhet në parlament, jo në rrugë.”
Institucionet europiane dënuan aktet e dhunshme që ndodhën gjatë protestës antiqeveritare që opozita zhvilloi të shtunën. Ambasadori Lutz Salzman, përfaqësues i Delegacionit të Komisionit Europian në Shqipëri tha të dielëb se parlamenti është insititucioni kryesor i demokracisë së një vendi. Sipas tij, edhe tubimet paqësore janë të zakonshme në vende demokratike, por nëse protestat paqësore përzihen me akte dhune, atëherë përfundimi bëhet i rrezikshëm dhe i paparashikueshëm. Ambasadori Salzman tha se në këto raste, policia duhet të mbrojë institucionet demokratike dhe sipas tij, “policia dje në Tiranë ka mbajtur qëndrim të matur dhe të duhur”. Diplomati i Komisionit Europian tha se situta në Shqipëri nuk është e krahasueshme me atë të Gjeorgjisë disa muaj më parë. Ambasadori Salzman i Komisionit Europian i bëri këto komente pas interesimit të shtypit për të patur qëndrime të përfaqësuesve ndërkombëtarë lidhur me zhvillimin e protestave në vend. Por opozita do ta vazhdojë më tej këtë rrugë. Këshilli Kombëtar i Partisë Demokratike vendosi që të ndjekë më tej rrugën e protestave për të rrëzuar qeverinë e kryeministrit Nano. Kryetari i PD, Sali Berisha, tha se opozita mban vetëm protesta paqësore, duke fajësuar sërish shërbimet sekrete për provokimin e incidenteve. tha zoti Berisha. Mijëra përklrahës të opozitës protestuan të shtunën në sheshin Skënderbej dhe përpara selisë së qeverisë nën tirrjen “Nano, ik!”. Gjatë tubimit forcat e rendit shtinë me armë zjarri në ajër, ndërsa turma hidhte gurë e sende të forta mbi xhamat e dritareve të kryeministrisë.//kk//